EUROPA-KOMMISSIONEN Bruxelles, den 8.10.2020 COM(2020) 636 final 2020/0285(NLE) Forslag til RÅDETS AFGØRELSE om den holdning, der skal indtages på Den Europæiske Unions vegne i den fælles rådgivende arbejdsgruppe, der er nedsat ved aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab, til vedtagelsen af dens forretningsorden



BEGRUNDELSE 1.Forslagets genstand Kommissionen foreslår, at Rådet fastlægger den holdning, der skal indtages på Unionens vegne i den fælles rådgivende arbejdsgruppe, som er nedsat ved protokollen om Irland/Nordirland i aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab ("udtrædelsesaftalen"), til den fælles rådgivende arbejdsgruppes beslutning om at vedtage sin forretningsorden. 2.Baggrund for forslaget 2.1.Aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab Udtrædelsesaftalen fastsætter de nærmere bestemmelser for Det Forenede Kongerige Storbritannien og Nordirlands ("Det Forenede Kongerige") udtræden af Den Europæiske Union ("Unionen") og Det Europæiske Atomenergifællesskab. Aftalen trådte i kraft den 1. februar 2020. 2.2.Den fælles rådgivende arbejdsgruppe Den fælles rådgivende arbejdsgruppe ("arbejdsgruppen") blev nedsat ved artikel 15, stk. 1, i protokollen om Irland/Nordirland i udtrædelsesaftalen ("protokollen") og skal fungere som et forum for udveksling af oplysninger og for gensidige konsultationer vedrørende gennemførelsen af protokollen. Arbejdsgruppen består af repræsentanter fra Unionen og Det Forenede Kongerige og varetager sine opgaver under tilsyn af specialudvalget vedrørende spørgsmål i relation til gennemførelsen af protokollen, der er nedsat efter udtrædelsesaftalens artikel 165, som den rapporterer til. Arbejdsgruppen har ikke beføjelse til at træffe andre bindende beslutninger end vedtagelsen af sin forretningsorden. Inden for arbejdsgruppen: a)udveksler Unionen og Det Forenede Kongerige rettidigt oplysninger om planlagte, igangværende og afsluttede gennemførelsesforanstaltninger i forbindelse med de EU-retsakter, der er opført i bilagene til protokollen b)underretter Unionen Det Forenede Kongerige om planlagte EU-retsakter inden for denne protokols anvendelsesområde, herunder EU-retsakter, som ændrer eller erstatter de EU-retsakter, der er opført i bilagene til protokollen c)giver Unionen Det Forenede Kongerige alle de oplysninger, som Unionen anser for relevante, for at Det Forenede Kongerige fuldt ud kan overholde sine forpligtelser i henhold til protokollen, og d)giver Det Forenede Kongerige Unionen alle de oplysninger, som medlemsstaterne skal give hinanden eller Unionens institutioner, organer, kontorer og agenturer i henhold til de EU-retsakter, der er opført i bilagene til protokollen. Formandskabet for arbejdsgruppen varetages i fællesskab af Unionen og Det Forenede Kongerige. Arbejdsgruppen mødes mindst en gang om måneden fra overgangsperiodens udløb, medmindre Unionen og Det Forenede Kongerige efter fælles overenskomst beslutter andet. Hvis det er nødvendigt, kan Unionen og Det Forenede Kongerige udveksle de i litra c) og d) omhandlede oplysninger mellem møderne. Unionen sikrer, at alle synspunkter, som Det Forenede Kongerige fremsætter i arbejdsgruppen, og alle oplysninger, som Det Forenede Kongerige fremkommer med i arbejdsgruppen, herunder tekniske og videnskabelige oplysninger, formidles til Unionens relevante institutioner, organer, kontorer og agenturer uden ugrundet ophold. 2.3.Arbejdsgruppens påtænkte beslutning I henhold til protokollens artikel 15, stk. 6, vedtager arbejdsgruppen sin forretningsorden ved fælles overenskomst. Formålet med den påtænkte beslutning, for hvilken Unionens holdning bør fastlægges, er at vedtage arbejdsgruppens forretningsorden. 3.Den holdning, der skal indtages på Unionens vegne For at arbejdsgruppen kan fungere efter hensigten, skal den have en forretningsorden, der bl.a. indeholder bestemmelser om udpegelsen af formænd, sekretariatets sammensætning, udvekslingen af oplysninger vedrørende delegationernes sammensætning, stedet for afholdelse af møder, håndteringen af dokumenter og korrespondance, fastlæggelsen af dagsordenen og udformningen af mødereferater, fortrolighedsaspekter og arbejdssproget samt de udgifter, der skal afholdes af delegationerne.

I betragtning af arbejdsgruppens formål og sammensætning og dens forbindelse til specialudvalget vedrørende spørgsmål i relation til gennemførelsen af protokollen bør dens forretningsorden så vidt muligt svare til den forretningsorden, der er fastsat i bilag VIII til udtrædelsesaftalen for så vidt angår de specialudvalg, der er nedsat ved udtrædelsesaftalens artikel 165. Unionens holdning bør derfor være at støtte arbejdsgruppens vedtagelse i medfør af protokollens artikel 15, stk. 6, af en beslutning om fastsættelse af dens forretningsorden i overensstemmelse med det udkast til beslutning, der er knyttet til dette forslag. 4.Retsgrundlag I henhold til artikel 218, stk. 9, i traktaten om Den Europæiske Unions funktionsmåde (TEUF) vedtager Rådet afgørelser om "fastlæggelse af, hvilke holdninger der skal indtages på Unionens vegne i et organ nedsat ved en aftale, når dette organ skal vedtage retsakter, der har retsvirkninger, bortset fra retsakter, der supplerer eller ændrer den institutionelle ramme for aftalen". Den retsakt, som arbejdsgruppen skal vedtage, er en retsakt, der har retsvirkninger. Den påtænkte retsakt supplerer eller ændrer ikke den institutionelle ramme for udtrædelsesaftalen. Det proceduremæssige retsgrundlag for den foreslåede beslutning er derfor artikel 218, stk. 9, i TEUF. Den påtænkte retsakts eneste formål og indhold vedrører fastlæggelsen af Unionens holdning til forretningsordenen for et organ, der er nedsat i henhold til udtrædelsesaftalen, og som i henhold til samme aftale skal vedtage sin egen forretningsorden ved fælles overenskomst. Indgåelsen af udtrædelsesaftalen var baseret på artikel 50, stk. 2, i traktaten om Den Europæiske Union. Retsgrundlaget for den foreslåede beslutning bør derfor være artikel 50, stk. 2, i traktaten om Den Europæiske Union sammenholdt med artikel 218, stk. 9, i TEUF. 5.Offentliggørelse af den påtænkte retsakt Eftersom formålet med arbejdsgruppens beslutning er at vedtage dens forretningsorden, som svarer til Det Blandede Udvalgs og specialudvalgenes forretningsorden som fastsat i udtrædelsesaftalen, bør arbejdsgruppens afgørelse offentliggøres sammen med forretningsordenen i Den Europæiske Unions Tidende efter vedtagelsen. 2020/0285 (NLE) Forslag til RÅDETS AFGØRELSE om den holdning, der skal indtages på Den Europæiske Unions vegne i den fælles rådgivende arbejdsgruppe, der er nedsat ved aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab, til vedtagelsen af dens forretningsorden RÅDET FOR DEN EUROPÆISKE UNION HAR — under henvisning til traktaten om Den Europæiske Union, særlig artikel 50, stk. 2, under henvisning til traktaten om Den Europæiske Unions funktionsmåde, særlig artikel 218, stk. 9,

under henvisning til forslag fra Europa-Kommissionen, og ud fra følgende betragtninger: (1)Aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab ("udtrædelsesaftalen") blev indgået ved Rådets afgørelse (EU) 2020/135 og trådte i kraft den 1. februar 2020. (2)Den fælles rådgivende arbejdsgruppe ("arbejdsgruppen") blev nedsat ved artikel 15, stk. 1, i protokollen om Irland/Nordirland i udtrædelsesaftalen ("protokollen") og skal fungere som et forum for udveksling af oplysninger og for gensidige konsultationer vedrørende gennemførelsen af protokollen. (3)I henhold til protokollens artikel 15, stk. 2, skal arbejdsgruppen bestå af repræsentanter fra Unionen og Det Forenede Kongerige og varetage sine opgaver under tilsyn af specialudvalget vedrørende spørgsmål i relation til gennemførelsen af protokollen, der er nedsat efter udtrædelsesaftalens artikel 165, stk. 1, litra c), som den vil rapportere til. (4)I henhold til protokollens artikel 15, stk. 6, vedtager arbejdsgruppen sin forretningsorden ved fælles overenskomst. (5)I betragtning af arbejdsgruppens formål og sammensætning og dens forbindelse til specialudvalget vedrørende spørgsmål i relation til gennemførelsen af protokollen bør dens forretningsorden svare til den forretningsorden, der er fastsat i bilag VIII til udtrædelsesaftalen for så vidt angår de specialudvalg, der er nedsat ved udtrædelsesaftalens artikel 165, stk. 1. (6)Derfor bør den holdning, der skal indtages på Unionens vegne i arbejdsgruppen, fastlægges. (7)For at muliggøre øjeblikkelig anvendelse af de i denne afgørelse fastsatte foranstaltninger bør den træde i kraft på dagen for vedtagelsen — VEDTAGET DENNE AFGØRELSE: Artikel 1 Den holdning, der skal indtages på Unionens vegne i den arbejdsgruppe, som er nedsat ved protokollens artikel 15, stk. 1, til den beslutning, der vedtages i medfør af artikel 15, stk. 6, baseres på det udkast til arbejdsgruppens beslutning, som er knyttet til denne afgørelse. Artikel 2 Arbejdsgruppens beslutning offentliggøres i Den Europæiske Unions Tidende. Artikel 3 Denne afgørelse træder i kraft på dagen for vedtagelsen. Udfærdiget i Bruxelles, den […]. På Rådets vegne Formand

BILAG Beslutning nr. .../2020 truffet af den fælles rådgivende arbejdsgruppe, der er nedsat ved aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab af ... om vedtagelse af dens forretningsorden DEN FÆLLES RÅDGIVENDE ARBEJDSGRUPPE HAR — under henvisning til aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab ("udtrædelsesaftalen"), særlig artikel 15, stk. 6, i protokollen om Irland/Nordirland i udtrædelsesaftalen ("protokollen"), og ud fra følgende betragtninger: (1)I henhold til protokollens artikel 15, stk. 6, vedtager den fælles rådgivende arbejdsgruppe ("arbejdsgruppen") sin forretningsorden ved fælles overenskomst. (2)I betragtning af arbejdsgruppens formål og sammensætning og dens forbindelse til specialudvalget vedrørende spørgsmål i relation til gennemførelsen af protokollen bør dens forretningsorden svare til den forretningsorden, der er fastsat i bilag VIII til udtrædelsesaftalen for så vidt angår de specialudvalg, der er nedsat ved udtrædelsesaftalens artikel 165 — VEDTAGET DENNE BESLUTNING: Artikel 1 Det arbejde, som varetages af den fælles rådgivende arbejdsgruppe, der er nedsat ved artikel 15, stk. 1, i protokollen Irland/Nordirland til udtrædelsesaftalen, reguleres af den forretningsorden, der er fastlagt i bilaget til denne beslutning. Artikel 2 Denne beslutning træder i kraft på dagen for vedtagelsen. Udfærdiget i …, den … Den fælles rådgivende arbejdsgruppe Formændene



BILAG

DEN FÆLLES RÅDGIVENDE ARBEJDSGRUPPES FORRETNINGSORDEN Regel 1 Formand 1. Formandskabet for den fælles rådgivende arbejdsgruppe ("arbejdsgruppen") varetages i fællesskab af en repræsentant udpeget af Europa-Kommissionen og en repræsentant udpeget af Det Forenede Kongeriges regering. Den Europæiske Union og Det Forenede Kongerige underretter skriftligt hinanden om, hvem de hver især har udpeget som repræsentanter. 2. En formand, som er forhindret i at deltage i et møde, kan med henblik på det pågældende møde afløses af en udpeget stedfortræder. En stedfortræder, der er udpeget af Europa-Kommissionen, eller en stedfortræder, der er udpeget af Det Forenede Kongeriges regering, underretter så tidligt som muligt skriftligt den anden formand og arbejdsgruppens sekretariat om udpegelsen. 3. Formandens udpegede stedfortræder udøver formandens rettigheder, i det omfang vedkommende er udpeget til det. Enhver henvisning i denne forretningsorden til formændene forstås således, at det omfatter en udpeget stedfortræder. Regel 2 Sekretariat Arbejdsgruppens sekretariat ("sekretariatet") består af en embedsmand fra Europa-Kommissionen og en embedsmand fra Det Forenede Kongeriges regering. Sekretariatet udfører under formændenes ledelse de opgaver, det pålægges ved denne forretningsorden. Regel 3 Deltagelse i møder 1. Inden hvert møde underretter Unionen og Det Forenede Kongerige hinanden om den planlagte sammensætning af delegationerne gennem sekretariatet. 2. Eksperter eller andre personer, som ikke er medlemmer af delegationerne, kan, når det er hensigtsmæssigt og efter formændenes bestemmelse, indbydes til at deltage i arbejdsgruppens møder med henblik på at oplyse om et bestemt emne. Regel 4 Møder 1. Arbejdsgruppen afholder sine møder skiftevis i Bruxelles og Det Forenede Kongerige, medmindre formændene bestemmer andet. 2. Uanset stk. 1 kan formændene bestemme, at et møde i arbejdsgruppen afholdes som video- eller telekonference. 3. Sekretariatet indkalder til møder i arbejdsgruppen, der afholdes på en dato og et sted, der fastsættes af formændene. Hvis enten Unionen eller Det Forenede Kongerige har fremsat en anmodning om et møde, bestræber arbejdsgruppen sig på at mødes senest 15 dage efter en sådan anmodning. I hastesager bestræber den sig på at mødes tidligere. Regel 5 Dokumenter

Skriftlige dokumenter, som udveksles formelt inden for arbejdsgruppen, hvad enten dette sker på et møde eller mellem møder, skal af sekretariatet nummereres og rundsendes til Unionen og Det Forenede Kongerige som dokumenter fra arbejdsgruppen. Regel 6 Korrespondance 1. Unionen og Det Forenede Kongerige sender deres korrespondance stilet til arbejdsgruppen til sekretariatet. En sådan korrespondance kan fremsendes i enhver skriftlig form, herunder via elektronisk post. 2. Sekretariatet sikrer, at korrespondance stilet til arbejdsgruppen videresendes til formændene og i givet fald rundsendes i overensstemmelse med regel 5. 3. Al korrespondance fra eller stilet direkte til formændene videresendes til sekretariatet og rundsendes i givet fald i overensstemmelse med regel 5. Regel 7 Dagsorden for møderne 1. Sekretariatet udarbejder et udkast til foreløbig dagsorden for hvert møde. Det fremsendes sammen med de relevante dokumenter til formændene senest 5 dage inden datoen for mødet. 2. Den foreløbige dagsorden skal indeholde de punkter, som Unionen eller Det Forenede Kongerige har anmodet om bliver optaget på dagsordenen. Alle sådanne anmodninger fremsendes sammen med eventuelle relevante dokumenter til sekretariatet senest 7 dage inden mødets begyndelse. 3. Formændene træffer senest 3 dage inden datoen for mødet beslutning om den foreløbige dagsorden for et møde. De kan beslutte at offentliggøre den pågældende foreløbige dagsorden eller dele heraf inden mødets begyndelse. 4. Arbejdsgruppen vedtager dagsordenen ved begyndelsen af hvert møde. På anmodning af Unionen eller Det Forenede Kongerige kan et punkt, som ikke er opført på den foreløbige dagsorden, optages på dagsordenen ved afgørelse truffet af arbejdsgruppen. 5. I særlige tilfælde kan formændene beslutte at fravige de frister, der er fastsat i stk. 1-3. Regel 8 Referater 1. Sekretariatet udarbejder et udkast til referat for hvert møde senest 5 dage efter mødet, medmindre formændene bestemmer andet. Sekretariatet udarbejder også en sammenfatning af referatet. 2. Referatet skal som hovedregel indeholde en sammenfatning af hvert punkt på dagsordenen og i givet fald oplysninger om: a) de dokumenter, der er forelagt arbejdsgruppen b) eventuelle erklæringer, som en af formændene har anmodet om at få optaget i referatet, og c) praktiske konklusioner, der er vedtaget vedrørende specifikke punkter.

3. Referatet skal indeholde en liste over navn, stillingsbetegnelse og funktion for alle de personer, der deltog i mødet. 4. Formændene kan anmode om en ændring af udkastet til referat eller af sammenfatningen, senest 5 dage efter at sekretariatet har rundsendt dem, jf. stk. 1. Referatet og sammenfatningen anses for godkendt af formændene ved udløbet af denne periode, forudsat at der ikke er anmodet om ændringer. Hvis en formand anmoder om en ændring inden for den nævnte periode, anses referatet og sammenfatningen for godkendt, når den anden formand godkender den anmodede ændring. 5. Når referatet er godkendt, undertegner medlemmerne af sekretariatet en elektronisk udgave heraf og fremsender den til Unionen og Det Forenede Kongerige samt til specialudvalget vedrørende spørgsmål i relation til gennemførelsen af protokollen Irland/Nordirland. Formændene kan beslutte at offentliggøre sammenfatningen af referatet. Regel 9 Beslutninger 1. Formændenes beslutninger i henhold til denne forretningsorden træffes efter fælles overenskomst. 2. I perioden mellem møderne kan formændene træffe sådanne beslutninger skiftligt ved at udveksle elektroniske noter. Sekretariatet underretter parterne om eventuelle beslutninger truffet af formændene. Regel 10 Fortrolighed 1. Medmindre formændene bestemmer andet, er arbejdsgruppens møder fortrolige. 2. Når Unionen eller Det Forenede Kongerige forelægger oplysninger for arbejdsgruppen, der i henhold til deres love og forskrifter betragtes som fortrolige eller beskyttede mod videregivelse, behandler den anden part de pågældende oplysninger som fortrolige. Regel 11 Arbejdssprog Arbejdssproget i arbejdsgruppen er engelsk. Medmindre formændene bestemmer andet, baserer arbejdsgruppen sine forhandlinger på dokumenter, der er udarbejdet på engelsk. Regel 12 Udgifter 1. Unionen og Det Forenede Kongerige afholder hver især de udgifter, der påløber som følge af deltagelse i arbejdsgruppens møder. 2. Udgifter i forbindelse med tilrettelæggelse af møder og reproduktion af dokumenter afholdes af Unionen for møder i Bruxelles og af Det Forenede Kongerige for møder i Det Forenede Kongerige. 3. Udgifter i forbindelse med tolkning til og fra arbejdsgruppens arbejdssprog på møder afholdes af den part, der anmoder om tolkning. Regel 13